AIŠKINAMASIS RAŠTAS

Dėl viešosios įstaigos Molėtų turizmo ir verslo informacijos centro 2016 m. metinių finansinių ataskaitų rinkinio patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos viešųjų įstaigų įstatymo (toliau - įstatymas) 10 straipsnio 1 dalies 6 punkte nurodyta, kad visuotinis dalininkų – šiuo atveju vienintelis dalininkas yra Molėtų rajono savivaldybė – susirinkimas tvirtina viešosios įstaigos metinių finansinių ataskaitų rinkinį. Įstatymo 12 straipsnio 1 dalis nustato, kad pasibaigus finansiniams metams turi būti parengta viešosios įstaigos veiklos ataskaita. Viešoji įstaiga Molėtų turizmo ir verslo informacijos centras (toliau – Centras) 2017 m. balandžio 7 d. Molėtų rajono savivaldybės tarybai pateikė Centro 2016 m. metinių finansinių ataskaitų rinkinį ir 2016 m. veiklos ataskaitą.

2016 metams Centrui buvo nustatyti šie tikslai:

1. Rengti kompleksinius turizmo paketus, didinti jų skaičių.

2016 metais parengti ir paviešinti 6 kompleksiniai turizmo paketai, tačiau paklausos paketai neturi. Turistai rinkosi ekskursijas pagal savo poreikį, sukeisdami vietomis paketuose siūlomas paslaugas. Suorganizuota ir parduota 13 ekskursijų grupėms.

1. Plėsti prekių asortimentą Centro parduotuvėje.

Persikėlus į naujai suremontuotas patalpas, buvo išplėstas suvenyrų, meno dirbinių, papuošalų asortimentas, prekiaujama prekėmis, kurių nėra kitose Molėtuose esančiose parduotuvėse. Žymiai padidėjo lėšos už parduotas prekes: 2015 m. - 2532,84 Eur, 2016 m. – 9549 Eur.

1. Centro darbo laiką pritaikyti prie turistų.

Vasaros sezono metu buvo dirbama darbo dienomis nuo 8.00 val. iki 18.00 val. be pietų pertraukos, šeštadieniais nuo 10.00 val. iki 16 val. be pietų pertraukos.

1. Gauti pajamas ir Centro išlaidas pasidengti uždirbtomis lėšomis.

Lyginant su 2015 m., Centro pajamos išaugo 36 proc.: 2015 m. – 19278,38 Eur, 2016 m. – 30121,00 Eur.

1. Gauti 2500 eurų pelną.

2016 m. gautas grynasis veiklos rezultatas – 1277 Eur.

Centro direktorius už praėjusių metų veiklą atsiskaitė Savivaldybės vadovams. Centro veikla įvertinta labai gerai.

2017 m. suformuoti tokie tikslai:

1. Rengti konsultacijas, seminarus, didinti jų skaičių.
2. Surengti nominacijų vakarą.
3. Sukurti virtualią erdvę, pristatyti lankytojams.
4. Įgyvendinti veiklas, susijusias su Molėtų r. savivaldybės vykdomais projektais: „Žvejybos rojus“, „Širvintų-Giedraičių karinio-istorinio parko įkūrimas“, turizmo e-rinkodaros projektai.
5. Siektinas finansinis veiklos rezultatas - 3 proc. pelningumas.

Parengto sprendimo projekto tikslas – patvirtinti viešosios įstaigos Molėtų turizmo ir verslo informacijos centro 2016 m. metinių finansinių ataskaitų rinkinį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos viešųjų įstaigų įstatymo 10 straipsnio 1 dalies 6 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi teisės aktai. Patvirtintas viešosios įstaigos Molėtų turizmo ir verslo informacijos centro 2016 m. metinių finansinių ataskaitų rinkinys.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6.Vykdytojai, įvykdymo terminai**

Viešosios įstaigos Molėtų turizmo ir verslo informacijos centro direktorius.